(बाल कविता)
बरखामे सह-सह करैत अछि, जे बरसाती चाली ।
 भीजल माटि फोड़ि कऽ निकसए, से बरसाती चाली । ।
 नमरैछ, फेर आगाँ बढ़ैत अछि, ई बरसाती चाली ।
 माटिक भीतर छुपल रहैतछि, ई बरसाती चाली । ।
 डरू ने बौआ - बुच्ची एहिसँ, काटए नञि ई चाली ।
 माटिमे जे जीवांश रहैछ, तकरे खा जीबए चाली ।
 विश्वमे भेटए भाँति-भाँति केर, ई बरसाती चाली ।
 जैविक कचड़ा अछि जेहने, तेहने तँऽ चाही चाली ।
 *१ - बंशीसँ (FISHING HOOK) माछ मारए काल बहुत लोक चालीकेँ मारि कऽ ओकर टुकड़ीकेँ बोर (FISHING BAIT) केर रूपमे प्रयोग करैत छथि ।
 *२ - माटिमे जे जीवांश (DEAD ORGANIC MATTER) रहैत अछि तकरे खाऽ कऽ माटिक चाली जिबैत अछि । ई पेटक चाली जेकाँ परजीवी (PARASITE) नञि भऽ कऽ स्वतन्त्रजीवी (FREE LIVING) अछि । एहि जीवांशसभकेँ पचाऽ कऽ ओ जैविक खादमे (BIO FERTILIZER) बदलि दैत अछि ।
 *३ - विश्वमे माटिक चालीक हजारहु जाति - प्रजाति छैक आ प्रायः हर जातिकेँ एक विशिष्ट प्रकारक जीवांशक प्रति रूचि रहैत छै − ककरहु माटिमे उपस्थित गाछक मृत भागक प्रति, ककरहु गोबरक प्रति, ककरहु घऽरमे उत्पन्न तरकारी आदिक जैविक कचड़ाक प्रति .................. आदि, आदि ।
 *४ - जैविक खाद बनएबाक उपक्रमक लेल जाहि तरहक जैविक कचड़ा उपलब्ध रहैछ ताहि तरहक ताहि तरहक रूचि रखनिहार चालीक चयन कएल जाइत अछि ।
 मैथिली पाक्षिक इण्टरनेट पत्रिका "विदेह" केर 197म अंक (01 मार्च 2016) (वर्ष 9, मास 99, अंक 197) केर "बालानां कृते" स्तम्भमे प्रकाशित । 